חטיבת הנח"ל

חטיבת הנח"ל (חטיבה 933) היא חטיבת חיל רגלים (חי"ר) סדירה בצבא ההגנה לישראל, הכפופה לעוצבת הפלדה (אוגדה 162). החטיבה השתתפה בכל מערכות ישראל החל ממלחמת שלום הגליל, למעט מבצע עופרת יצוקה בה תפסה קו בגבולות סוריה ולבנון.

החטיבה הוקמה ב־1982 על בסיס חיילי פיקוד הנח"ל (נוער חלוצי לוחם), מסגרת צבאית ששמרה על גרעיני התנועות המיישבות השונות. ה־1990 החלה החטיבה לגייס חיילים מחוץ למסגרת הנח"ל, וכיום אחוז החיילים הקשורים לנח"ל זניח.

חיילי חטיבת הנח"ל חובשים כומתה בצבע ירוק בהיר עם סמל חיל הרגלים ונועלים נעליים אדומות. תג היחידה של חטיבת הנח"ל מבוסס בחלקו הימני על תג היחידה של הנח"ל ומורכב מחרב, מגל וחיטה. החרב מסמלת את ההגנה והמגל והחיטה מסמלים את עבודת האדמה והחלוציות. בחלקו השמאלי ישנם ארבעת החצים מסמלים את גדודי החטיבה: שחם (931), גרניט (932), בזלת (50) והסיירת (934).

מפקד החטיבה הוא אלוף-משנה אריק מויאל.

בסיס האימון החטיבתי של חטיבת הנח"ל (בא"ח נח"ל) שוכן בתל ערד החל ממרץ 1993.

היסטוריה
ארגון הנח"ל (שקדם לחטיבת הנח"ל) הוקם ב-19 באוגוסט 1948. לוחמי הנח"ל ולוחמי הנח"ל המוצנח של גדוד 50 (שסופח לחטיבת הצנחנים) לחמו תחת חטיבת הצנחנים מחודש נובמבר 1955 ולקחו חלק בכל מלחמות ישראל, בתור גדוד בתוך חטיבת הצנחנים.

כחלק מלקחי מלחמת יום הכיפורים הוקמו שני גדודים מרחביים תחת פיקוד הנח"ל: גדוד 931 בפיקוד הצפון וגדוד 932 בפיקוד המרכז, שישב בבקעת הירדן.
ממוזער|לוחמי גדוד 931
חטיבת הנח"ל הוקמה במהלך מלחמת שלום הגליל ב־1982 במקביל להקמת חטיבת החי"ר גבעתי (84). שתי החטיבות החדשות הצטרפו לחטיבות החי"ר הסדירות גולני (1) וחטיבת הצנחנים (35), ובכך הוכפל מספר חטיבות החי"ר הסדירות בצה"ל.

 מלחמת לבנון הראשונה 
במלחמת שלום הגליל היה שטח הלחימה המיועד של גדוד 932 בדרום הגזרה המזרחית. קרב מפורסם במלחמה זו בו השתתף הגדוד הוא קרב עין זחלתא, בו עמדו חיילי הגדוד אל כוחותיהם המשולבים של גדוד קומנדו ושריון סורים. פרסום אחר קיבל הגדוד בשל שביית שמונת חיילי הנח"ל בלבנון. עד לנסיגה מלבנון בשנת 2000 ביצע הגדוד תעסוקה במוצבים וזכה להצלחות מרובות בהובלת המג"דים דרור פלטין ונדב פדן ביניהן פעולות חודרות מעבר לקו האדום, חיסול 6 מחבלים באזור מוצב רותם וחיסול 4 מחבלים בקרב שאחר כך זכה לכינוי "כרכום 3".

בשלב הראשון של הלחימה פעלו בשטח לבנון מספר מסגרות יחידתיות של הנח"ל. גדוד 932 פעל תחת חטיבה 500 באוגדה 162, וגדוד 931 פעל תחילה תחת כוח בה"ד 1 בפיקוד אל"ם שמואל ארד שבאוגדה 252 ולאחר גיוס אוגדה 90 ב־8 ביוני תחת חטיבה 943 שלה.

השבוע הראשון של המלחמה, נחלק לשתי תקופות עיקריות: 9-6 ביוני: בתקופה זו התנהלה הלחימה במחבלים. 11-9 ביוני: בימים אלה הובחנה הלחימה גם נגד הצבא הסורי. כשבוע לאחר הפסקת האש חודשה הלחימה, ובין ה-20 ל-25 ביוני, השתלט צה"ל על כביש ביירות–דמשק, הידק את הכיתור על ביירות המערבית וחבר עם האזורים שבשליטת הנוצרים בביירות המזרחית. בחודשים יולי-אוגוסט, התמקדה הפעילות בהידוק הכיתור על ביירות המערבית שבסופו (בין 21 באוגוסט ל-1 בספטמבר) בא פינוי המחבלים והכוחות הסוריים מהעיר. לאחר הירצחו של בשיר ג'ומאייל באה, בין ה-15 ל-18 בספטמבר ההשתלטות על מערב ביירות. יחידת בט"ש צפון (גדוד 931) 12-6 ביוני: תנועה בגזרה המזרחית. כיבוש רכס ביר א-דהר, כפר לביה, גבל-ביר-ארת והגעה לאגם קרעון – כל זאת תוך לחימה מתמדת בארגוני החבלה עד מעבר ל'פתחלנד'. 25-20 ביוני: פעילות מבצעית בגזרת "רשאיא". פעילות נגד כוחות סוריים. יולי-אוגוסט: בתנועה מתמדת בין רשאיא לביירות בהתאם לצרכים. התמקמות בנמל ביירות. פעילות מבצעית בגזרת צידון. פעילות נגד ארגוני מחבלים. 18-15 בספטמבר: כניסה למערב ביירות מכיוון הנמל. תפיסת ציר באוטוסטרדה "שרע סלים עלי סלים". יחידת בט"ש מרכז (גדוד 932) 12-6 ביוני: לחימה בגזרה המרכזית. המשימה: פתיחת צירים מנבטיה לג'זין ולאחר מכן המשך תנועה לכיוון דהר אל-בידה. היחידה מקיימת לחימה עיקשת בעין זחלתא ומטהרת אותה. האויב: מחבלים וכוחות סוריים סדירים.

25-20 ביוני: תנועה מעין זחלתא לעין-דרה. התקדמות לכיוון אל-מנצוריה ותפיסת כביש ביירות–דמשק באזור עאליי, תוך לחימה בצבא הסורי. יולי-אוגוסט: אחזקה ואבטחה של כביש ביירות–דמשק בעאליי. תפיסת עמדות באזור ההיפודרום של ביירות.

ב־23 ביוני 1982 הורה הרמטכ"ל רפאל איתן על הקמת שתי חטיבות חי"ר סדירות, אחת מהן על בסיס הנח"ל. כחלק מהתהליך הורה סגן הרמטכ"ל משה לוי על הקמת שני גדודים סדירים: גדוד מ"כים דומה לגדוד 50 וגדוד בט"ש, ומפקדת פיקוד הנח"ל נועדה לשמש גם כמפקדת החטיבה. פיקוד הנח"ל נדרש גם להכשיר שתי פלוגות מסייעות בהרכב מלא שיחליפו את חיילי המילואים שהוצבו. בגדודי הבט"ש 931 ו־932.

ב־26 ביוני הפיץ אגף התכנון פקודת ארגון להקמת מפקדת חטיבה 933, ולהסב שני גדודי היאחזויות לגדודים לוחמים שנקראו גדוד 7275 ו־7276. ב־4 ביולי נקבע כי גדוד 7275 יהיה גדוד בט"ש וגדוד 7276 יהיה גדוד מ"כים. הגדודים כללו שלוש פלוגות רובאיות ופלוגה מסייעת מצומצמת, ללא מחלקת סיור וללא פלוגת מפקדה.

ב־12 ביולי הופצה פקודה להקמת מפקדת חטיבה עצמאית מלאה, ונקבע כי החטיבה תכנס לסד"כ ב־1 באוגוסט. הפקודה הורתה כי עד 3 באוגוסט יבוצעו אמוני הקמה גדודיים, ב־3–6 באוגוסט יבוצע תרגיל חטיבתי, ולאחריו החטיבה תשתלב במערך הלוחם. את הקמת החטיבה החל סא"ל שלמה אורן, שמונה לממלא מקום מפקד החטיבה עד הגעת מפקד החטיבה המיועד אל"ם חיים אורן, אשר היה בלימודים בארצות הברית. אל"ם דוד קלבנסקי שימש כסמח"ט, ורס"ן אריה (אריק) יאול ורס"ן משה בכר מונו למג"די 7275 ו־7276 (בהתאמה).

החטיבה התארגנה במחנה דותן. ב־29 ביולי נערך טקס הקמה בבא"פ אליקים, ולמחרת הטקס יצאה החטיבה ללבנון. החטיבה החליפה את כוחות חטיבת המילואים 408, והוכפפה לאוגדה 162 ותוגברה בגדוד שריון מחטיבה 500.

18-15 בספטמבר: בט"ש באזור עאליי. יחידת נח"ל מוצנח (גדוד 50) 12-6 ביוני: נחיתה בשפך נהר האוולי, צפונית לצידון. תנועה בציר המערבי לכיוון דאמור ופתיחת ציר דיר אל-קמר. 25-20 ביוני: כניסה לבעבדא שבביירות. יולי-אוגוסט: תפיסת אוניברסיטת ריחן, ופעילות בחי-א-סלוס ובבורג' אל-בראג'נה. ב־4 בספטמבר נפלו שמונה חיילי הנח"ל בשבי ליד בחמדון. 18-15 בספטמבר: כניסה למערב ביירות וטיהור צירים מכיוון דרום לצפון.

גדוד 7276 הוכפף במהלך המלחמה לחטיבת השריון 14. ב־15 בדצמבר הסתיימה הפעילות בגזרה המערבית, וגדוד 7276 התמקם בהרי השוף תחת אוגדה 162. לאחר המלחמה התאחדו גדודים 7275 ו־7276 לגדוד 950.
ממוזער|לוחמי גדוד 931 במהלך מלחמת התקומה, 2025
ב־1985 הוכפפה החטיבה לפיקוד המרכז.

 המערכה ברצועת הביטחון 
בתחילת דרכה ספגה החטיבה גם כישלונות מבצעיים, ביניהם שביית חיילי הנח"ל ללא קרב (1982) בלבנון (אף שלא התרחשה בחטיבה, אלא בגדוד 932 לפני שצורף לחטיבה), וליל הגלשונים (1987). עם זאת, בהמשך החטיבה זכתה להערכה רבה לאור הפעילות המבצעית ביהודה ושומרון ובעיקר בגזרות הערים חברון (בה פעלה החטיבה בצורה אינטנסיבית, ופגעה קשות בתשתית החמאס והג'יהאד האיסלאמי המקומיות), בית לחם וג'נין. גדוד גרניט (932) זכה בצל"ש הרמטכ"ל בעקבות פעילותו באירועי מבצע חומת מגן ובמיוחד בקרב בג'נין. גדוד הסיור של הנח"ל זכה בצל"ש אלוף פיקוד. בעקבות כך עלה הביקוש לשירות בחטיבה.
במחזור אוגוסט 1990 גויסו לחטיבה לראשונה חיילים שלא דרך מסלול נח"ל.

ב-1997 שכלו יחידות החה"ן והעורב שני צוותי-לוחמים באסון המסוקים. החטיבה השתתפה בפינוי דרום לבנון, ויחידת החבלה שלה (הפלחה"ן) אף פוצצה את מוצב הבופור עם עזיבתו.

 שנות ה-2000 
ממוזער|לוחמי גדוד 931 במהלך מלחמת התקומה, 2025
באינתיפאדה השנייה פעלה החטיבה במבצע חומת מגן ובמבצעים נוספים ברחבי יהודה ושומרון כנגד תשתיות הטרור הפלסטיני תחת פיקודם של המח"טים יאיר גולן, נועם תיבון ורוני נומה. לוחמי גדוד גרניט לקחו חלק ממבצעים מיוחדים שנערכו בערים הגדולות בגדה (רמאללה, ג'נין, מִפקדת ג'יבריל רג'וב בביתוניא) כאשר המטרה הייתה לסכל את פיגועי הטרור שתוכננו לפגוע באזרחי ישראל ובכוחות הביטחון ולהדוף את ארגוני הטרור. על פעילותו במבצע ועל הקרב המוצלח שניהל הגדוד בג'נין, קיבל גדוד גרניט את צל"ש הרמטכ"ל.

ב-2003 ו-2004 פעלה בגזרת חברון והובילה, ביחד עם הימ"מ, השב"כ וחיל ההנדסה הקרבית, את המצוד אחרי בכירי טרור ומחבלים מהחמאס (בעיקר מחמולת קוואסמה) ומהג'יהאד האסלאמי הפלסטיני.

 מלחמת לבנון השנייה 
ממוזער|חיילים מגדוד גרניט של חטיבת הנח"ל חוזרים מלבנון, אוגוסט 2006
במלחמת לבנון השנייה פעלו כל כוחות החטיבה בדרום לבנון, תוך התמקדות בגזרה המזרחית, תחת פיקוד עוצבת הפלדה.
בעיצומה של הלחימה כבש גדוד 931 את הכפר ע'נדוריה במסגרת הקרב בסלוקי תוך חיפוי על כח שריון שהיה צריך לעבור את נחל הסלוקי. הגדוד זוכה לשבחים רבים על התפקוד בלחימה הקשה. גדוד 932 לחם מול מחבלי החזבאללה בקרבות בכפרים מיס אל-ג'בל, רב א-תלתין, קנטרה ואף השתתף בקרב העקוב מדם בנחל סלוקי ובכפר ע'נדוריה, לקראת סופה של המלחמה. האירועים הבולטים במלחמה בעבור הגדוד היו הקרבות הקשים בואדי סלוקי ובכפר ע'נדוריה לקראת סופה של המלחמה. הקרב בסלוקי היה קרב במסגרת "מבצע שינוי כיוון 11" שהתנהל בסופה של מלחמת לבנון השנייה בין כוחות המשוריינים של אוגדה 162, חטיבה 401, וכוחות רגלים של חטיבת הנח"ל וחיל ההנדסה הקרבית ובין חמושים מארגון החזבאללה, באזור נחל סלוקי והכפרים ע'נדוריה ופארון. הקרב נחשב לאחד הקרבות הקשים במלחמת לבנון השנייה. החטיבה שכלה ארבעה מלוחמיה. על חלקם בלחימה זכו לוחמים מהנח"ל בעיטור העוז, עיטור המופת ו-7 צל"שים.

 מבצע צוק איתן 
במבצע צוק איתן לקחה חטיבת הנח"ל חלק בתמרון הקרקעי ברצועת עזה שנועד להשמדת מנהרות לחימה ברצועת עזה. ב-17 ביולי עם הכניסה הרשמית הראשונה ללחימה פשטה חטיבת הנח"ל על העיירה בית חאנון שבצפון רצועת עזה. לאחר חילופי אש רבים נהרג החלל הראשון במבצע, סמ"ר , לוחם בחטיבת הנח"ל גדוד 931 (שחם), מירי דו-צדדי לאחר שבוצע ירי מאג מתוך טנק של כוח שריון. בקרבות הקשים בבית חאנון חיסל גדוד 931 של הנח"ל חוליות רבות של מחבלי חמאס, ביניהם גם מהכוחות המיוחדים של הארגון. ב-21 ביולי, מחלקת החבלה בגדוד 931 החלה לחזור לבניין בו נמצא הכוח העיקרי של הפלוגה. לאחר שטיהרו מבנה אחר, במהלך חזרתם נורתה לעברם אש ממקור לא ידוע. רב-סמל  דיווח שהוא נפגע. מותו של עודד נקבע תוך כדי פינויו לבית החולים. ב-25 ביולי, בשלב השני של מבצע כיבוש שכונה בעיירה בבית חאנון, בעת שנערכו כוחות הפלנ"ט להמשך התקפה, נורה טיל נגד טנקים לעבר צוות לוחמים. מפגיעה זו נהרג מפקד הצוות, סגן  בערב שבת 27 ביולי יצא כוח של הפלוגה המבצעית מגדוד 931 בסיוע כוח יהל"ם וכוח מיחידת עוקץ לפשיטה נרחבת. במהלך הפשיטה נתקל הכוח בחוליית חמאס בת 18 מחבלים, אותם הרג הכוח בחילופי אש ארוכים. במהלך הקרב נהרגו  (שזכה לצל"ש אלוף הפיקוד על תפקודו בקרב) ו, לוחם ביחידת יהל"ם. הקרב בבית חאנון הסתיים ביציאתם של כוחות הנח"ל מהעיירה ובסיום הלחימה הקרקעית. גדוד גרניט נטל כחלק מהחטיבה בלחימה בצפון רצועת עזה בערים המרכזיות בית חאנון, ומחנה הפליטים ג'באליה ואל-עטאטרה. במהלך המבצע נתקל הגדוד בהרבה אתגרים אל מול כוחות האויב, בהם התנהלות בקרב האזרחים ברצועה.

 לאחר מבצע צוק איתן 
ממוזער|250px|צלפים של חטיבת הנח"ל, ינואר 2021.
חטיבת הנח"ל לקחה חלק במבצע שובר גלים בגזרת ג'נין בשנת 2022 וביצעה כ-170 פעולות התקפיות, כולל עשרות מעצרים, פציעת 68 מחבלים והריגת 9 מחבלים. במהלך הפעילות נהרג בקרב רס"ן בר פלח, ובמרץ 2023 הוענק לשני לוחמי סיירת הנח"ל צל"ש אלוף ומפקד אוגדה על פועלם בקרב זה.

באוגוסט 2022, פתח צה"ל במבצע עלות השחר נגד ארגון הג'יהאד האיסלאמי, חטיבת הנח"ל תפסה באותה העת את גזרתה הצפונית של רצועת עזה והייתה לאחד הכוחות הראשונים (בשיתוף פעולה עם כוחות מיוחדים) שעמדו אל מול האיום מתוך הרצועה. במהלך המבצע השתתפו הכוחות המשולבים של חיל האוויר חיל השריון חיל הרגלים חטיבת עוז חיל המודיעין ועוד. לאחר תום המבצע הקצר הוענק לגדוד 932 אות הערכה מטעם הרמטכ"ל לאור תרומתו להצלחת המבצע בפעילויות המבצעיות השונות שביצע בגזרתו אל מול כוחות האויב. גדוד 931 תפס את קו רצועת עזה במהלכו עסק באבטחת יישובי העוטף, חסימת צירים ונוכחות ביישובים.

ביולי 2023 פתח צה"ל במבצע בית וגן במרחב העיר ג'נין, במסגרתו סיירת הנח"ל לקחה חלק משמעותי.

 מלחמת חרבות ברזל 

ממוזער|307x307 פיקסלים|לוחם סיירת הנח"ל עם מטול מטאדור במלחמת חרבות ברזל, אוגוסט 2024
חטיבת הנח"ל לחמה במלחמת חרבות ברזל עוד מיומה הראשון ב-7 באוקטובר 2023. לאחר מכן המשיכה החטיבה להוביל את התמרון הקרקעי ברצועת עזה במלחמת חרבות ברזל, תחת אוגדה 162, ובזמנים מסוימים אף הייתה החטיבה הכוח היחיד של צה"ל שנשאר ברצועה.

עם פרוץ מתקפת הפתע שירתו בעוטף גדוד הסיור של החטיבה ומחלקת המרגמות של גדוד 50, בנוסף על מספר גדודים של חטיבת גולני וגדוד שריון, כשחלק מהחיילים יצאו לחופשת חג שמחת תורה. לוחמי גדוד 931 נלחמו יחד עם יחידת מגלן בקרב על כפר עזה, ולוחמי סיירת הנח"ל לחמו יחד עם כיתת הכוננות בקרב כרם שלום. במהלך המתקפה מספר לוחמי סיירת החטיבה לחמו גם בקרב מוצב סופה ביחד עם שייטת 13 וגדוד קרקל.

עם תחילת התמרון הקרקעי, הייתה החטיבה בין הראשונות להיכנס לשטח הרצועה מכיוון צפון, כבר בתחילת נובמבר. החטיבה השתתפה בקרבות רבים בצפון הרצועה, ואף הובילה אחדים מהם, כמו את קרב ג'באליה שהתחיל מיד לאחר תום הפסקת האש במסגרת עסקת החטופים.

לאחר מכן, מ-21 בינואר ועד 25 באפריל 2024, שהתה החטיבה במסדרון נצרים שצה"ל הקים לצורך ביתור הרצועה, השתתפה ב-5 קרבות אזוריים שבהם צה"ל השתמש במסדרון, וביצעה פעולות הנדסיות במרחב. בתחילת מאי נכנסה החטיבה לקרב רפיח, ניהלה מספר מבצעים חטיבתיים במרחב ושלטה על ציר פילדלפי לאורך מספר חודשים. נכון לנובמבר 2024, החטיבה עדיין מובילה את הקרב במרחב רפיח.

ביום הראשון ללחימה, בקרבות בגזרת כרם שלום, איבדה החטיבה רבים ממפקדיה: מפקד החטיבה יהונתן שטיינברג, מפקד סיירת הנח"ל סא"ל יהונתן ("ברנש") צור וסגן מפקד סיירת הנח"ל רס"ן עידו ישראל שני. בקרב על כרם שלום נפלו לוחמי סיירת נח"ל נוספים. יאיר צוקרמן התמנה בהמשך המלחמה למפקד החטיבה. בקרב בסופה נפל מפקד פלוגת העורב, רס"ן רועי צ'אפל. בקרב שבכפר עזה נפל מפקד הפלוגה הרובאית של גדוד "שחם" 931, רס"ן טל גרושקה.

נכון לינואר 2025 איבדה החטיבה 67 מלוחמיה.

מבנה החטיבה
חטיבת הנח"ל הוקמה ביולי 1982 בעקבות הצורך בכוחות סדירים שעלה בזמן מבצע שלום הגליל. החטיבה כוללת 4 גדודים:
 גדוד 50 (בזלת) – גדוד בזלת הוקם ב־1982 כגדוד בזלת 950. באוקטובר 1990 קיבל הגדוד את מספרו של גדוד "הנח"ל המוצנח" שהשתייך לחטיבת הצנחנים, שהפך לגדוד 101 לאחר העברת גדוד 50 לנח"ל.
 גדוד 931 (שחם) – הוקם ב־1976 כגדוד מרחבי של פיקוד הצפון.
 גדוד 932 (גרניט) – הוקם ב־1976 כגדוד מרחבי של פיקוד המרכז.
 סיירת 934 (טופז) – הוקם ב־2002 על בסיס איחוד היחידות החטיבתיות: צוות הסיור הוקם בשנת 1983, הפלנ"ט ("עורב", פלוגת נ"ט) הוקם בשנת 1991, והפלחה"ן (פלוגת חבלה והנדסה) הוקם ב־1992.

יחידות נוספות בחטיבה הן:
 צוות ניוד יחידתי 935 (חרסינה) – צוות נהגים הפועל באמצעות האמרים גנרים ויודע לתמרן בתוואי שטח נרחבים ובתנאים מגוונים. הצוות הוקם בשנת 2022 וייעודו לשנע את היחידה, בדגש על פלגת גזית המתמחה בתפעול טילי הגיל המצריכה פעילות רכובה, תוך כדי שימוש בטכניקות נהיגה מתורגלות ויכולות ייחודיות.
 פלחי"ק נח"ל (ברקת) 7354 – פלוגת הקשר והתקשוב של חטיבת הנח"ל. הפלוגה אחראית על הפעלת אמצעי הקשר, התקשוב והשו"ב במפקדת החטיבה ובגדודים. בנוסף הפלוגה אחראית לפריסה והקמת מפקדות וחמ"לי החטיבה, וחפ"ק המח"ט. בעבר הפלוגה הייתה מורכבת מ-5 מחלקות מקצועיות (אלחוט, שו"ב, כ"ס, וקצ"ק), וממחלקת לוחמים. וכיום הפלוגה מורכבת מ-4 מחלקות מקצועיות (טכני, קצ"ק, כ"ס, מחשוב)
גדוד 7107 (רז) – גדוד הנדסה קרבית במילואים הכפוף לחטיבת הנח"ל. הגדוד כפוף לחטיבה משנת 2020.

החטיבה פעלה תחת פיקוד הנח"ל עד שנת 1985, עת הוכפפה לפיקוד המרכז, בהמשך הועברה לעוצבת הפלדה שהייתה כפופה באותה העת לפיקוד המרכז. ב-26 בינואר 2016 עברה החטיבה תחת פיקוד עוצבת הפלדה, לשרת בפיקוד הדרום.

עם סיום השירות הסדיר בשורות החטיבה, משויכים הלוחמים לחטיבות נח"ל במילואים: חטיבה 6 (חטיבת עציוני), חטיבה 16 (חטיבת ירושלים), חטיבה 228 (חטיבת אלון).

גדוד 50 (בזלת)
ממוזער|סמל גדוד 50|195x195 פיקסלים
גדוד 50 השייך לחטיבה עודנו שומר על הכינוי "נח"ל מוצנח", מכיוון שעד שנת 1990 השתייך לחטיבת הצנחנים לפני שהועבר לחטיבת הנח"ל.

תחילתו בגדוד נח"ל מוצנח 88 שהיה גדוד סדיר ביחידה 202 (לימים חטיבה 202 ואחר כך חטיבה 35 - הצנחנים). החיילים אשר שרתו בגרעיני הנח"ל השונים, נהגו לעבור מההיאחזויות לאימוני חי"ר במסגרת גדוד האימון המתקדם. את הטירונות עברו החיילים במחנה בית דראס, ומשם עברו לבסיס האימון המתקדם של הנח"ל שהיה במחנה נתן בדרום (בא"פ נח"ל). ב־1954 הוקם בסיס אימונים פיקודי של הנח"ל. החל מנובמבר 1955 שולבו לוחמי הנח"ל בפעולות התגמול של הצנחנים. באפריל 1956 קיבל את הפיקוד על הגדוד מוטה גור, לימים הרמטכ"ל, ובסיס האימונים הפיקודי קיבל את השם"יחידה 88", והיחידה הועברה ממחנה פילון לבסיסה החדש במחנה ביל"ו. באוקטובר 1956 הוככפה יחידה 88 ליחידה 202 של פיקוד המרכז פרט לנושאי כח אדם וחינוך בהן נקבע כי היא כפופה לפיקוד הנח"ל. באוגוסט 1956 שונה שם היחידה לגדוד 50. הגדוד השתתף בפעולות התגמול של הצנחנים. במבצע קדש השתתף בכיבוש כונתילה, תמד ונח'ל בסיני ובקרב המיתלה. לקראת סיום מבצע קדש, השתתפו שתי פלוגות מהגדוד בצניחה מבצעית בא-טור וכבשו שם את שדה התעופה. לאחר מבצע קדש שונה שמו של הגדוד לגדוד 50. הגדוד השתתף בין היתר בפיצוץ משטרת קלקיליה, בקרבות רפיח במלחמת ששת הימים, וכן בעשרות מבצעים בתקופת מלחמת ההתשה.

לאחר מלחמת ששת הימים הוקם בסיס הגדוד במחנה בית סאחור על יד בית לחם. הפעולה הגדולה ביותר בה השתתף הגדוד באותה תקופה הייתה פעולת כראמה. מאוחר יותר שותף הגדוד במבצע תרנגול 53 בחזית המצרית ובמבצע אביב נעורים בלבנון.

בשנת 1969, במהלך תקופת המרדפים בבקעת הירדן נהרגו מפקד הגדוד, משה פלס, וסגנו דורון מנור, במרדף בנחל בזק.

במלחמת יום הכיפורים שהו חיילי הגדוד במוצבים הקדמיים של הגזרה הדרומית והמזרחית ברמת הגולן, ורבים מחייליו נפגעו בקרבות קשים נגד הצבא הסורי. הגדוד, בפיקודו של יורם יאיר, התפנה מהחזית הצפונית ולאחר שבוע של התארגנות, הורד לחזית הדרום, שם לחמו חייליו בשטח המצרי הכבוש מול הארמייה המצרית השלישית.

לאחר מלחמת לנון הראשונה הוקם גדוד 950 על בסיס גדודים 7275 ו־7276, שני גדודים זמניים שהוקמו במהלך המלחמה.

בשנת 1990, הוחלט לאחד את גדוד 50 עם גדוד 950 שעסק בבט"ש והורכב מלוחמים ותיקים של הנח"ל שסיימו את פרק המשימה שלהם, בעקבות דחיית פרק המשימה לאחר השלמת מסלול השירות. יחד הם הפכו לגדוד 50, ולמעשה הגדוד עבר מחטיבת הצנחנים לחטיבת הנח"ל. בחטיבת הצנחנים הוקם במקביל גדוד 101 שלא על בסיס חיילי נח"ל.

עד שנת 2007, כחלק ממחזור הגיוס של נובמבר התגייסו לגדוד חיילים ממסלול במ"לים (בני משקים לפיקוד), מסלול שירות ייחודי לגדוד זה. חיילים אלו היו מבני מושבים ומשקים בעלי נתונים גבוהים. מטרת המסלול הייתה להצמיח ולהכשיר את מפקדי העתיד בחטיבה.

בתחילת מלחמת לבנון השנייה היה גדוד 50 בתעסוקה מבצעית ברכס רמים. במלחמה, היה הגדוד הראשון שהשתתף בלחימה לאחר חטיפתם של חיילי צה"ל והפגיעה בטנק שנכנס לחלצם. במהלך משימת החילוץ נהרג חייל הגדוד . בהמשך לחם הגדוד בכפרים כילא, רב א-ת'לאת'ין, אל-עדייסה, א-טייבה, מיס אל-ג'בל, קנטרה ופרון.

הגדוד מורכב מארבע פלוגות לוחמות:
 לא ממוסגר|55x55 פיקסליםפלוגה מבצעית
 לא ממוסגר|44x44 פיקסליםפלוגת החוד
 לא ממוסגר|48x48 פיקסליםפלוגה רובאית
 לא ממוסגר|50x50 פיקסליםפלוגה מסייעת

מפקדי גדוד 50
רשימת מפקדי גדוד 50 בחטיבת הצנחנים
שםתקופת כהונההערותמפקדי גדוד 950 אריק יאול  1982 – 1983  פיקד על גדוד 950 בעת הקמת החטיבה, כולל במבצע שלום הגליל הלל בר  1983 – 1984  פיקד על גדוד 950, לימים מפקד חטיבת עציון יצחק אברכהן  1984 – 1986  פיקד על גדוד 950, לימים מפקד חטיבת יהודה יעקב אמזלג  1986 – 1987  פיקד על גדוד 950 במבצע צינור חשמל   1987  נהרג בתאונת דרכים במהלך תפקידו. דודי ציון  1987 – 1988  שלמה בוזי  1988 – 1990 מפקדי גדוד 50 ליאור שלו  1990 – 1992  לימים מפקד חטיבת גבעתי רוני בלקין  1992 – 1993  לימים מפקד חטיבת הבקעה עופר שפרן  1993 – 1995  לימים סגן מפקד אוגדת עזה איתן אברהם  1995 – 1996  לימים מפקד חטיבת אפרים ירון בוים  1996 – 1998  לימים מפקד חטיבת ביסלמ"ח יוחאי בן ישי  1998 – 2000  לימים מפקד חטיבת הבקעה דורון מור יוסף  2000 – 2003  לימים מפקד מחוז דרום בפיקוד העורף יאיר ברקת  2003 – 2005  לימים קצין משטרה צבאית ראשי חנן איסרוביץ'  2005 – 2006  לימים מפקד ממר"ם ציון רצון  2006 – 2008  לימים מפקד אוגדת הבשן אלעד אופשטיין  2008 – 2010  לימים מפקד חטיבת אלון יריב בן עזרא  2010 – 2012  לימים מפקד חטיבת יהודה ומפקד מפקדת כוחות אוויר מיוחדים גלעד עמית  2012 – 2014  לימים קצין אג"ם של פיקוד המרכז יוגב בר-ששת  2014 – 2016  לימים סגן ראש המנהל האזרחי וסגן מבקר מערכת הביטחון יאיר צוקרמן  2016 – 2018  לימים מפקד החטיבה איתן גלעד  2018 – 2020  לימים מפקד חטיבת עציוני מני עברי  2020 – 2022  תומר סייג  יולי 2022 – אפריל 2024  מפקד הגדוד במלחמת חרבות ברזל רונן גרובס  אפריל 2024 –  מפקד הגדוד במלחמת חרבות ברזל

גדוד 931 (שחם)
ממוזער|195x195 פיקסלים|סמל גדוד 931 (שחם)
גדוד 931 הוקם ביוני 1976 כגדוד בט"ש בגזרת רכס רמים של פיקוד הצפון, אך היה כפוף מנהלתית לפיקוד הנח"ל. כבר באימון ההקמה, באזור הרודיון, ספג הגדוד הרוגים מתאונת אימונים ותאונת דרכים. פעילותו הקרבית הראשונה של הגדוד הייתה ב"מבצע קואופרטיב" בלבנון באוקטובר 1977, בעקבותיו השתתף גם במבצע ליטני. ב-7 באפריל 1980, התחולל בגזרת הגדוד פיגוע קשה בקיבוץ משגב עם. בתקופה שלאחר מכן הגדוד צריך היה להוכיח את עצמו, ובקו של שנת 1981 הצליח להחזיר את האמון בו בעקבות חיסולן של שלוש חוליות מחבלים, אחת מהן ניסתה לחדור לשטח ישראל באמצעות כדור פורח (16 באפריל 1981), ללא נפגעים לכוחות צה"ל.

במלחמת לבנון הראשונה משימתו של הגדוד הייתה לטהר יעדי מחבלים באזור "פתחלנד". במהלך הקרבות נפגע הגדוד קשות ב-10 ביוני 1982, ליד הכפר ליביא. עקב טעות בזיהוי, הפציצו מטוסי חיל האוויר הישראלי שיירה שכללה כוחות מהגדוד ומחטיבה 943 וגרמו ל-24 הרוגים ולכ-100 פצועים. הפצצת גדוד 931 הוא אירוע ירי דו-צדדי החמור ביותר בתולדות צה"ל. למרות זאת המשיך הגדוד בפיקודו של יום טוב סמיה בלחימה. הגדוד השתתף בקרבות הכניסה לביירות, אך אי שביעות רצון מתפקודו הביאה להחלפת מפקד הגדוד הרצל בוקר שבועות לאחר מינויו.

עם הקמת חטיבת הנח"ל, בסוף שנת 1982, הפך לגדוד סדיר במסגרתה. עם זאת, המעבר לא היה קל, שכן החטיבה הוקמה תוך כדי מלחמת שלום הגליל, והיה נתק פיזי בין המפקדות.

בשנות ה-80 אירע אירוע חמור בגזרת הגדוד, עת החזיק קו בצפון - אירוע ליל הגלשונים (25 בנובמבר 1987). על אף שהגדוד עצמו תפקד כראוי באירוע, התוצאות המביכות הכתימו את החטיבה הצעירה ואת הגדוד למשך שנים רבות. עם פרוץ האינתיפאדה הראשונה ביצע הגדוד, כרוב יחידות צה"ל, פעילות מבצעית ברצועת עזה ובאיו"ש משך חודשים ארוכים. בשנות ה-90 עסק הגדוד בפעילות שגרתית של קו ואימון וכן אימץ את הסיסמה: "שחם – היתרון האנושי". בשנים שלאחר מכן אימצה החטיבה את סיסמת הגדוד לעצמה. באותה התקופה הוקמה בגדוד "פלוגת החוד" – הראשונה בחטיבה ומבין הראשונות בצה"ל. במהלך השנים הראשונות שימשה הפלוגה לבחינה של מודלים שונים לפלוגה מסוג זה ולבסוף קמו פלוגות דומות בכל גדודי החי"ר בסדיר ובמילואים על פי הדגם שהציגה.
ממוזער|קצין נח"ל של גדוד 931 במהלך לחימה ברצועת עזה במלחמת חרבות ברזל
עם פרוץ האינתיפאדה השנייה עסק הגדוד בפעילות רבה למניעת טרור והגנה על היישובים בגזרת איו"ש. בנובמבר 2000 נקלע כוח של הגדוד לקרב בכפר אל חאדר בגזרת בית לחם. בקרב נפלו שני לוחמים. לאחר רצח השר רחבעם זאבי, הוביל הגדוד עם חטיבת הנחל את הכניסה לבית רימא בגיזרת חלמיש, ממנה יצאו רוצחי השר. בקרב נהרגו 5 פלסטינים. לאחר הפיגוע בחדרה באוקטובר 2001 השתתף הגדוד בכיבוש ראשון של עיר פלסטנית על ידי חטיבת הנחל. בקרב נכבשה העיר טול כרם. קרב מפורסם של הגדוד היה הפיגוע בציר המתפללים בחברון בו נהרגו 12 ישראלים, ביניהם 3 לוחמי הגדוד (סגן דני כהן, איגור דרוביצקי ודוד מרכוס).

במלחמת לבנון השנייה לחם הגדוד בין היתר בכפרים א-טייבה, חולא, ולאחר מכן בקרב על הסלוקי בכפר ע'נדוריה. בקרבות אלה חיסל הגדוד מחבלים רבים מארגון החזבאללה וחשף אמצעי לחימה רבים, אך ספג גם אבדות: שני הרוגים ועשרות פצועים. מפקד פלוגת החוד של הגדוד עוטר בצל"ש מפקד חטיבה על לחימתו בקרב. ואילו שניים מחיילי הפלוגה עוטרו לאחר המלחמה, אלון רוטמנש עוטר בעיטור העוז ומיכאל היבנר עוטר בעיטור המופת.

עם פרוץ מבצע צוק איתן הכוח הראשון שנכנס לרצועת עזה היה גדוד 931 בפיקודו של סא"ל שרון אסמן.
בקרבות הקשים בבית חאנון נפלו שלושה מלוחמי גדוד 931.

הגדוד עוטר בצל"ש מפקד אוגדה על לחימתו במבצע.
ולא פחות מחמישה צל"שים הוענקו ללוחמים בגדוד על גבורתם בקרבות, בהם ליוגב אופיר.

ב-25 בנובמבר 2021 הוענק לגדוד אות הערכה מבצעי מטעם הרמטכ"ל על פעילותו במבצע שומר החומות.

ב-7 באוקטובר 2023 עם פרוץ טבח שבעה באוקטובר הוקפצו לוחמי גדוד 931 ללחימה בעוטף. עם קבלת הידיעות על חדירת מחבלים והאירוע המתפתח בגזרה, חברו הלוחמים לכוחות נוספים בגזרה, ביניהם כוח יחידת מגלן ונלחמו יחד. בדרכם לזירת הקרב בכפר עזה נהרג רס"ן טל גרושקה מפקד פלוגת הרובאית בהיתקלות עם מחבלים במהלך חילופי אש. ב-8 בנובמבר 2023 במהלך התמרון הקרקעי נהרג לוחם הגדוד סמ"ר נועם יוסף אבו לאחר קרב חילופי אש בצפון רצועת עזה. ב-26 בדצמבר 2023 נהרגו רס"ן שי שמריז מ"פ הפלחו"ד וקשרו סרן (במיל') שאולי גרינגליק ממוקש שהטמינו מחבלים, בקרב נפצע קשה מ"מ בפלוגה ועוד 4 נפצעו בדרגות שונות.

פלוגות הגדוד

מפקדי גדוד 931

שםתקופת כהונההערות עמוס טרטמן  יוני 1976 – יולי 1977  יוסי נאווי  יולי 1977 – יוני 1978  ויקטור מימון  יולי 1978 – אפריל 1979  בני ליבי  אפריל 1979 – יוני 1980  יצחק שגב  יוני 1980 – אוגוסט 1981  לימים מפקד חטיבת שומרון יום טוב סמיה  אוגוסט 1981 – יולי 1982 מפקד הגדוד בזמן הפצצת כוחות חטיבה 943, לימים מפקד פיקוד הדרום הרצל בוקר  יולי 1982 – אוקטובר 1982  ויקטור מימון  אוקטובר 1982 – מאי 1983  שלמה בשן  מאי 1983 – אוקטובר 1983  דני מלר  אוקטובר 1983 – נובמבר 1984  גיל שלמוני  נובמבר 1984 – ינואר 1986  מירון ענבר ינואר 1986 – יולי 1987 לימים מפקד חטיבת עודד ובא"פ אליקים מיכה מרגלית  יולי 1987 – אפריל 1989  אבי בורגר  אפריל 1989 – יולי 1991  לימים מפקד חטיבת הבקעה ירון בן נון  יולי 1991 – ינואר 1993  גבע ראפ  ינואר 1993 – ינואר 1995  לימים סגן קצין חי"ר וצנחנים ראשי גיל ברק  ינואר 1995 – יולי 1996  לימים מפקד חטיבת ירושלים יוסי אנטמן  יולי 1996 – ינואר 1998  אייל וייס  ינואר 1998 – אוקטובר 1999  לימים מפקד יחידת דובדבן יהודה פוקס  1999 – 2001  לימים נספח צה"ל בארצות הברית ומפקד פיקוד המרכז ערן ניב  2001 – 2003  לימים ראש חטיבת שילו"ח באג"ת ערן מקוב  2003 – 2005  לימים מפקד מחוז צפון בפיקוד העורף אבי דהן  2005 – 2007  לימים ראש מחלקת כושר קרבי בזרוע היבשה עודד בר מעוז  2007 – 2009  לימים ראש מחלקת בטיחות ובקרת איכות בזרוע היבשה דן גולדפוס  2009 – 2011  לימים מפקד הגיס הצפוני יוגב יפרח  2011 – 2013  לימים סגן מפקד חטיבת הנח"ל שרון אסמן  2013 – 2015  לימים מפקד החטיבה יהונתן שטיינברג  2015 – 2017  לימים מפקד החטיבה, נהרג בתחילת מלחמת חרבות ברזל. אריק מויאל  2017 – 2019  לימים מפקד חטיבת הנח"ל עידו בן ענת  2019 – 2021  שראל סבג  2021 – 2023  לימים מפקד חטיבת עציוני עוז משולם  אוגוסט 2023 – דצמבר 2024  מפקד הגדוד במלחמת חרבות ברזל יועד בן יהודה  דצמבר 2024 –  מפקד הגדוד במלחמת חרבות ברזל

גדוד 932 (גרניט)
ממוזער|168x168px|סמל גדוד גרניט 932גדוד גרניט (שלא להתבלבל עם גדודי היאחזויות של הנח"ל) הוא גדוד לוחמים, סדיר, בחיל הרגלים אשר פועל בתוך חטיבת הנח"ל תחת פיקודו של צה"ל. הסלוגן או "המשפט המוביל" שמשמש את לוחמי היחידה הוא – גדוד גרניט חוד החנית – זאת בהתייחסות למיקומם בשורות חטיבת הנח"ל, בחלקם בסמל החטיבתי, ומכיוון שהם מובילי לחימה.

עוד משפט שנטבע על ידי לוחמי היחידה הוא המשפט "מחר מלחמה" כהתייחסות אל מוכנות הגדוד לפעילות מבצעית בכל עת.

קבלה אל שורות הגדוד מותנת בהתגייסות אל חטיבת הנח"ל בתור מלש"ב ולאחר מכן התמיינות אל פלוגת הטירונים של היחידה בשלב טרום הטירונות בבא"ח נחל טוב.

מסלול ההכשרה של לוחם בחטיבת הנח"ל מתחיל בבסיס האימון החטיבתי (בא"ח) בתל ערד. שם הוא עובר טירונות (הכשרה בסיסית) במשך 4 חודשים (בבסיס נחל-טוב) ולאחר מכן אימון מתקדם שאורכו כארבעה חודשים וחצי (בבסיס נחל-קריות).

במהלך תקופת ההכשרה הלוחמים לומדים כיצד להילחם בשטח פתוח, בשטחים מדבריים בשטחים מיוערים בערים ובכפרים, וכמו כן כיצד לשתף פעולה עם כוחות חיר אחרים ועם חילות אחרים כדוגמת חיל השריון, חיל התותחנים, וחיל האוויר בתרגילים מוסקים. התרגולות נעשות הן בשטח ובמתקני האימון השונים של החטיבה והן בלשביות מתקדמות (אולמי סימולציות) אשר מדמות מצבי קיצון רבים אשר עשוי להיתקל בהם הלוחם בשדה הקרב כאשר הדגש הוא על זירת מתאר צפוני בהתאם ליעוד המלחמתי של חטיבת הנח"ל שהוא גזרה צפונית. בסוף מסלול הכשרת לוחמי הנח"ל שאורך כ-8 חודשים (והסמכת רובאי 07 כחלק ממערך חיל הרגלים) זוכים טירוני הפלוגה לענוד על מדיהם את סיכת הגדוד לאחר עלייתם אל הפלוגות המבצעיות.

הגדוד כחלק מהמאמץ ומטרת העל של חטיבת הנח"ל, אם כי פועל בכל הגזרות השונות, מיועד ללוחמה בגבולותייה הצפוניים של המדינה (ראו: חזבאללה, סוריה ולבנון). חטיבת הנח"ל המודרנית כשלעצמה "הוקמה" לאור לקחי מלחמת לבנון הראשונה, על מנת לסייע לצבא להתמודד וללמוד טוב יותר את אופי הלחימה במתאר צפוני בעקבות לקחים שהופקו מהמערכות השונות אשר ניהל בלבנון.

גדוד 932 הוא הגדוד המעוטר ביותר (נכון ל-2023) מבין כל הגדודים הסדירים של חטיבת הנח"ל.

פלוגת ההכשרה של הגדוד מבוקשת מאוד בשלבי ה"טרום טירונות" בקרב המלש"בים והמתגייסים החדשים (ללא הכללת יוצאי גיבוש יחטיות) של החטיבה בתוך מחזורי הגיוס הקרביים.
ממוזער|סמלו של גדוד 932 (גרניט) החרב מסמלת את ההגנה והלוחמה, והמגל והחיטה מסמלים את עבודת האדמה של הנחלוואים והחלוציות. סמלו של הגדוד הוא הדומיננטי ביותר בסמלה של החטיבה כולה.

גדוד גרניט (932) מורכב משש פלוגות: פלחוד - שנחשבת לפלוגה המובילה בלחימה, מפקדה, רובאית, פלוגת מסייעת פלוגת החשיפת תקיפה ומבצעית.

מחלקת (צוות) הצלפים של הגדוד (נמצאים תחת הפלחוד) זכתה בתארים מרשימים בתחרויות קליעה וצליפה בשנים האחרונות. הן בפן הבינלאומי והן בפן הכלל צה"לי. והוכיחה שוב ושוב את יעילותה ויכולותיה.

גדוד גרניט זכה באות הערכה מטעם הרמטכ"ל נוכח פעילותו המבצעית במבצע עלות השחר, בחודש אוגוסט של 2022.ממוזער|תרגיל של גדוד גרניט בחטיבת הנח"ל, במסגרתו אומנו הכוחות ותרגלו תרחישים שונים על מנת לשמר את מוכנותם בגזרות השונות. נובמבר 2010
ממוזער|חיילי היחידה במהלך אימון בשטח מתאר צפוני
ממוזער|מקלע קל נגב שמשמש את לוחמי הגדוד
ממוזער|מקל"ר – יורה רימונים אוטומטי, נסחב על גבם של הלוחמים, סך חלקיו שוקלים 80–100 קילוגרמים
ממוזער|לוחמי גדוד 932 פועלים במרחב ג'באליה במלחמת חרבות ברזל, אוקטובר 2024
ממוזער|לוחמי הגדוד בתרגיל
ממוזער
במהלך כל שנות פעילותו נפלו בעת שירותם בגדוד כ-54 חללי צה"ל במערכות ובמבצעים השונים.ממוזער|לוחמי הנח"ל בבית חאנון במהלך מלחמת חרבות ברזל, ינואר 2025ב-7 באוקטובר בעקבות טבח שבעה באוקטובר הוקפץ הגדוד מתעסוקה בחברון והתפצל בין הגזרה הצפונית לגזרה הדרומית. הגדוד לחם ב-7 באוקטובר באזור חטמ״ר דרומית, חיסל מחבלים וחילץ תושבים.

במסגרת מלחמת חרבות ברזל הגדוד נכנס ב-27 באוקטובר לרצועת עזה תחת צק״ח 401 והיה תחתיו לאורך כל הלחימה. הגדוד פעל בהתחלה רבות בצפון הרצועה, בין היתר בקרבות על ציר החוף, אל-עטאטרה, בית לאהיא, ג'באליה, שאטי, רימאל, דרג'-תופאח, וזייתון. לאחר מכן נשאר הגדוד בין הכוחות היחידים בעזה בציר נצרים, והוציא משם מבצעים מיוחדים עם שייטת 13 ויחידת שלדג, במיוחד במבצע ניתוח מקומי בבית החולים שיפא, שם לקח הגדוד חלק משמעותי ואיבד שלושה לוחמים. הגדוד הוביל את כיבוש מעבר רפיח, ולחם רבות בגזרת רפיח בקרבות על שאבורה ותל סולטאן, שם הגדוד חיסל את שרשרת הפיקוד של גדוד תל סולטאן. הגדוד פשט על בית חאנון לפני הפסקת האש ופגע במחבלים רבים. בקרב זה נפלו מ״פ וסמ״פ פלוגת החוד. לאחר 16 חודשי לחימה רצופים בעזה, הגדוד עלה ללחימה ביהודה ושומרון באזור טולכרם.

בנוסף פלוגת החשיפת תקיפה של הגדוד לקחה חלק בלחימה בדרום לבנון וסוריה תחת חטיבה 188, פגעה במחבלים רבים ותפסה שטח.

 מפקדי גדוד 932 

שםתקופת כהונההערות אברהם ירושלמי  יוני 1976  דורון בנדל  1976 – 1978  עדי לבנת  1978 – 1979  שמואל (שמיל) ביין  1979 – 1980  ישראל רמות  1980 – 1981  לימים מפקד החטיבה מתי הררי  1981 – 1982  לימים ראש מנהל הסגל סנדר בן ארי  ינואר 1982 – יוני 1982 סיים את תפקידו בעקבות פציעה בקרב עין זחלתא מוטי מוסקל  10 ביוני 1982 – 28 יוני 1982  לימים מפקד החטיבה הדרומית ברצועת עזה יהודה מאיר  יוני 1982 – ספטמבר 1982  חי אדיב  1982 – 1983  לימים מפקד חטיבת בנימין וראש עיריית הוד השרון אמל אסעד  1983 – 1984  לימים מפקד מנהלת תיאום וקישור אלי אמיתי  1984 – 1985  לימים ראש חטיבת המבצעיםדוד זרחין 1985 – 1987  לימים מפקד עוצבת הגולן אביעזר סגל  1987 – 1989  לימים מפקד חטיבת הבקעה גידי בראון  1989 – 1990  עמוס בן-אברהם  1990 – 1991  לימים מפקד המכללה הבין-זרועית לפיקוד ולמטה עופר מלכה  1991 – 1992  שמעון דבוש  1992 – 1993  אייל נוסובסקי  1993 – 1995  לימים מפקד אגד 900 דרור פלטין  1995 – 1996  לימים מפקד מרהו"ם יריב סנדלון  1996 – 1998  לימים מפקד חטיבת הבקעה נדב פדן  1998 – 2000  לימים מפקד פיקוד המרכז חן ליבני  2000 – 2002  לימים מפקד עוצבת ברעם אביב רשף  2002 – 2004  לימים מפקד חטיבת בנימין רן כהנא  2004 – 2006  לימים קצין אג"ם של הגיס הצפוני שמעון אדרי  2006 – 2008  לימים מפקד יחידת דובדבן ומפקד חטיבה 5 עוזי קליגר  2008 – 2010  לימים קצין המבצעים של פיקוד הצפון רועי שטרית  2010 – 2012  לימים מפקד בית הספר להגנת הגבולות אושיק אזולאי  2012 – 2013  לימים סגן מפקד חטיבת הנח"ל ומפקד צוות במלט"ק בצלאל שנייד  2013 – 2015  לימים קצין אג"ם של עוצבת האש ומפקד חטיבת הבקעה יואב כצנלסון  2015 – 2017  לימים מפקד בא"ח הנח"ל אלעד טהורי  2017 – 2019  לימים מפקד חטיבת יזרעאלי טל קוריצקי  2019 – 2021  לימים מפקד המכללה לפיקוד טקטי יוני דהן  2021 – 2023  לימים מפקד חטיבה 5 דותן מלול  יוני 2023 – מרץ 2025  מפקד הגדוד במלחמת חרבות ברזל אלמוג בן עמי  מרץ 2025 –  מפקד הגדוד במלחמת חרבות ברזל

 סיירת הנח"ל 934 (טופז) 
גדוד 934 הוקם בשנת 2002, כגדוד רביעי בחטיבה והוגדר כגדוד סיור. הגדוד הוקם מאיחוד הפלוגות החטיבתיות. אלו כללו את הפלס"ר צור, שהוקם על בסיס צוות סיור, ונוסד בשנת 1983 עקב הצורך בליווי כוחות בתוך לבנון, את הפלנ"ט גזית שהוקם בשנת 1991 כפלוגה מקצועית העוסקת בלוחמה נגד טנקים, ואת הפלחה"ן ספיר שהוקם באוגוסט 1992. בשנת 2004 נוספה לפלוגות אלו פלוגת תצפית וצלפים (פלת"צ).
בעקבות מבצע חומת מגן עוטר הגדוד בצל"ש אלוף ממפקד פיקוד המרכז. במלחמת לבנון השנייה לחם הגדוד בכפר "פרון" לאחר שהוטס במסוקים לנחל סלוקי.ממוזער|192x192 פיקסלים|סיכת סיירת נח"ל
בספטמבר 2021, ביצע צה"ל שינוי דרסטי בגדוד הסיור של החטיבה ובפלוגותיו. שם הגדוד שונה מ"גדס"ר הנח"ל" ל"סיירת הנח"ל" וכעת הוא מוגדר כסיירת. הפלגות מתמחות בפשיטה, סיור, חבלה, לוחמה בשטח בנוי, לחימה בתוואי תת-קרקע, צלפים והפעלת טילים נגד טנקים. הפלוגות הייעודיות מגדוד הסיור הוסבו לפלגות הנקראות באותן שמות שהיו להן קודם לשינוי:
 פלגה א' – צור
 פלגה ב' – ספיר
 פלגה ג' – גזית
 פלגה ד' – תנשמת
 יחס"מ
 פלחי"ק נח"ל
ממוזער|חיילי מסלול של סיירת הנח"ל בתקפות מסכמים
בתחילת טבח שבעה באוקטובר, שבעקבותיו פרצה מלחמת חרבות ברזל, הייתה סיירת הנח"ל בתעסוקה מבצעית בגזרת דרום עוטף עזה. בהתקפה, הייתה הסיירת הראשונה שהשתתפה בלחימה בקרב כרם שלום לאחר שמחבלי חמאס תקפו את היישוב, חטפו והרגו אזרחים. במהלך קרב כרם שלום איבדה הסיירת 17 מלוחמיה בהם המפקד סא"ל יונתן צור ("ברנש") וסגנו רס"ן עידו ישראל שני.ממוזער|משמר כבוד של לוחמי חטיבת הנח"ל בטקס זיכרון לנופליה
ממוזער|יום ספורט של סיירת הנח"ל

 מפקדי גדוד 934 (טופז) 

שםתקופת כהונההערות אמיר אבולעפיה  2002 – 2004  המפקד הראשון. לימים ראש אגף התכנון יורם יפה  2004 – 2005  בנו של סא"ל יוסי יפה. לימים מפקד מפקדת כוחות אוויר מיוחדים שי אלבז  2005 – 2007  מפקד הגדוד במלחמת לבנון השנייה. לימים ראש מספן ים בחיל הים עמוס הכהן  2007 – 2009  לימים מפקד החטיבה ישראל שומר  2009 – 2011  לימים ראש חטיבת המבצעים באמ"ץ אבי רוזנפלד  2011 – 2012  לימים מפקד אוגדת עזה מני ליברטי  2012 – 2014  לימים ראש חטיבת ההפעלה המבצעית באמ"ן ברק רובין 2014 – 2016  לימים מפקד חטיבת אלון אורן שמחה  2016 – 2018  לימים מפקד אוגדה 96 גיל ורנר  2018 – 2020  לימים מפקד החטיבה הדרומית ברצועת עזה פז גדיה  2020 – 2022  תחת פיקודו הגדוד הוסב ממתכונת גדס"ר לסיירת   יולי 2022 – אוקטובר 2023  נהרג ביומה הראשון של מלחמת חרבות ברזל יוני דהן  אוקטובר 2023 – ינואר 2024  ממלא מקום במלחמת חרבות ברזל. לימים מפקד חטיבה 5 נאור בובליל  ינואר 2024 – דצמבר 2025  מפקד הסיירת במלחמת חרבות ברזל ש׳  דצמבר 2025 –  הגיע משייטת 13, בעבר שימש מפקד פלגת הלוחמים של יחידת מגלן
ממוזער|טירונים של חטיבת הנח"ל במהלך הכשרתם

 פלגת צור (הפלס"ר) – פלגה א' 
ממוזער|צלפי הנח"ל עם רובה צלפים מ-24 משודרג עם מעצה מודרני
פלגת צור (הפלס"ר), פלגת סיור של חטיבת הנח"ל, הסיירת החטיבתית מהווה את הכוח הלוחם האיכותי ביותר של החטיבה ונועדה להוביל את החטיבה כולה. לפלס"ר התמחויות ייעודיות נוספות, כמו לחימה בטרור, לוחמה תת-קרקעית, ביצוע מארבים חודרים בשטח אויב, לחימה במתארים מיוחדים, קומנדו ועוד.

 מפקדי הפלס"ר 
שםתקופת כהונההערותמיכה מרגלית1983 – 1984עופר שפרן1984 – 1985לימים סגן מפקד אוגדת עזהמושיק טל1985 – 1986אורן דומפרוכט1986 – 1987שמעון כהן1987 – 1988יוסי מירז1988 – 1989אבי אורטל1989דרור פלטין1989 – 1991לימים מפקד מרהו"םדני סטפלטון1991 – 1992אייל וייס1992 – 1994נהרג בעת שפיקד על יחידת דובדבןאמיר אבולעפיה1994 – 1995לימים ראש אגף התכנוןחן ליבני1995 – 1997לימים מפקד עוצבת ברעםחזקי מלאכי1997 – 1999שי אלבז1999 – 2000לימים ראש מספן המודיעין בחיל היםחנן איסרוביץ'2000 – 2002לימים מפקד ממר"םדן גולדפוס2002 – 2004לימים מפקד הגיס הצפונירן ורדי2004 – 2005מעוטר צל"ש אלוףברק רובין2005 – 2006מפקד היחידה במלחמת לבנון השנייה, לימים מפקד חטיבת אלוןיואב כצנלסון2006 – 2007לימים מפקד בא"ח נח"לאביב דורות2007 – 2008מעוטר צל"ש מפקד חטיבה, לימים סגן מפקד חטיבת יהודה וחטיבת עוזאריק מויאל2008 – 2010לימים מפקד חטיבת מנשהאלי גינסברג2010 – 2012לימים מפקד יחידת הלוט"ר. נהרג בתחילת מלחמת חרבות ברזלעמוס שור2012 – 2014מפקד היחידה במבצע שובו אחים, לימים סמג"ד גדס"ר נח"לחגי ברח"ד2014 – 2015מפקד היחידה במבצע צוק איתןעודד בן-צור2015 – 2016לימים רל"ש ראש אמ"ץבנצי גלעד2016 – 2017יוני דהןאוק' 2017 – אוק' 2018לימים מפקד גדוד 932 וסיירת נח"להראל לוזאוק' 2018 – אפריל 2020איתן גדג'אפריל 2020 – יולי 2021יואב מאיריולי 2021 – ינואר 2024מפקד הפלגה במלחמת חרבות ברזלטל מלינהינואר 2024 –
 פלגת ספיר (פלחה"ן נח"ל) – פלגה ב' 

ממוזער|סיכת פלחה"ן נח"ל|130x130 פיקסליםפלגת ספיר – פלוגת החבלה וההנדסה (פלחה"ן) של הנח"ל הוקמה, באוגוסט 1992. ייעודה של פלוגת החבלה הוא לסייע לחטיבה בפעילות הנדסית שוטפת כגון סיור ואיתור מוקשים ומטעני חבלה, חבלה במבנים, מיקוש, מעבר מכשולים, פריצה ועוד. כשהפלחה"ן אינה עוסקת בסיוע הנדסי לחטיבה, היא משמשת כיחידת חיל רגלים מובחרת למשימות התקפיות מורכבות, ופועלת כסיירת חטיבתית לאיסוף מודיעין ותצפיות.ממוזער|לוחמי סיירת הנח"ל בפעילות במלחמת חרבות ברזל אוגוסט 2024

 מפקדי הפלחה"ן 
שםתקופת כהונההערותחזקי מלאכי1992יוחאי בן ישי  – 1995  סיים את התפקיד בעקבות פציעה קשה בקרביאיר ברקת1995 – 1997מפקד הפלחה"ן באסון המסוקים. לימים קצין משטרה צבאית ראשיאביב רשף1997 – 1998לימים סגן מפקד עוצבת אדוםשי סלחטר1998 – 2000אבי דהן  2000 – 2001  לימים ראש מחלקת כושר קרבי בזרוע היבשהישראל שומר  2001 – 2003  לימים ראש חטיבת המבצעיםאביב שמאימפקד הפלחה"ן במלחמת לבנון השנייהאורן שמחה  2006 – 2007  לימים מפקד אוגדה 96 (עוצבת גלעד)גידי אליאסטםלימים סגן מפקד חטיבת הצנחניםשגיא מרדכילימים מפקד גדוד 17יצחק חורי  2012 – 2014  מפקד הפלחה"ן במבצע צוק איתן, לימים סגן מפקד עוצבת ברעםלירון פוקס  2014 – עוז משולם  – 2017  לימים מפקד גדוד 931דורון מיכאלי  2017 – 2019  לימים מפקד מחזור בבא"ח הנחלעילי הלוי  2019 – 2020 חן תורג'מן  2020 – 2021 עידו אסף  אוגוסט 2021 – אוגוסט 2022נתנאל בריח  אוגוסט 2022 – אוגוסט 2023 תמיר כץ  אוגוסט 2023 – אוגוסט 2024  נפצע קשה בקרב ברפיח.סער בוכריס  אוגוסט 2024 – 
ממוזער|לוחם סיירת הנח"ל במלחמת חרבות ברזל, אוגוסט 2024
ממוזער|סיכת פלנ"ט נח"ל|175x175 פיקסלים

 פלגת גזית (עורב נח"ל) – פלגה ג' 
פלגת גזית פלוגת הנ"ט (פלנ"ט) הידועה גם בשם "עורב" הוקמה ב-1991. העורב היא יחידת איסוף מודיעין, תצפיות והכוונת אש וסימון מטרות עבור תותחנים, שריון, חי"ר וחיל האוויר והשמדת מטרות איכות בעומק האויב. בעת מלחמה פלגת העורב נותנת מענה לתמרון החטיבתי או אוגדתי ומספקות לחטיבה מודיעין איכותי מעומק השטח על ידי שימוש באמצעי תצפית ואיכון מתקדמים הקיימים בה. כמו כן ליחידה יכולות הסוואה מתקדמות המשמשות אותה לתצפיות מעומק השטח ללא חשש חשיפה.

 מפקדי הפלנ"ט 
שםתקופת כהונההערותחן ליבני1991 – 1993לימים מפקד עוצבת ברעםעוז שנהב1993 – 1994דורון מור יוסף1994 – 1995לימים קצין אג"ם של פיקוד העורףיהודה פוקס1995 – 1997מפקד הפלנ"ט בזמן אסון המסוקים, לימים נספח צה"ל בארצות הברית ואלוף פיקוד מרכזערן ניב1997 – 1999לימים ראש חטיבת שילו"ח באג"תערן מקוב1999 – 2000לימים סגן מפקד אוגדת איו"שרן כהנא2000 – 2001לימים קצין אג"ם של הגיס הצפוניאלעד אופשטיין2001 – 2002לימים ראש מטה עוצבת האששרון אסמן2002 – 2004לימים מפקד החטיבהג'קי בן יקרלימים מפקד בא"ח הגנת הגבולותיוגב בר-ששתלימים מפקד חטיבת יואבשגיא ברוךלימים מפקד מחוז דרום בפיקוד העורףשניר הראלעומרי יועץ – 2010לימים סגן מפקד חטיבת בנימיןאלעד טהורי2010 – 2011לימים מפקד גדוד 932 ומפקד צוות במלט"קגיל ורנר2011 – 2012לימים מפקד חטיבת קטיףאיתן גלעד2012 – 2014מפקד הפלוגה במבצע שובו אחים ובמבצע צוק איתן, לימים מפקד חטיבת עציוניעידו שעיהאלירן בוחבוטאיתמר פוגל2017 – 2018רונן גרובס2018 – 2019יועד בן יהודהאוקטובר 2019 – אוקטובר 2020אלמוג בן עמיאוקטובר 2020 – ספטמבר 2021עומרי קזאדוספטמבר 2021 – 20222022 – אוקטובר 2023נהרג בקרב מוצב סופה במלחמת חרבות ברזלנתנאל בריח  אוקטובר 2023 – פברואר 2024  מפקד הפלוגה במלחמת חרבות ברזלאסף ליצי  פברואר 2024 –  מפקד הפלוגה במלחמת חרבות ברזל

 פלחי"ק נח"ל 
פלוגת 'ברקת' 7354 היא פלוגת הקשר והתקשוב של חטיבת הנח"ל. הפלוגה אחראית על הפעלת אמצעי הקשר, התקשוב והשו"ב במפקדת החטיבה ובגדודים. בנוסף הפלוגה אחראית לפריסה והקמת מפקדות וחמ"לי החטיבה, וחפ"ק המח"ט בסדיר ובמילואים.

הפלוגה מורכבת מ-5 מחלקות: 4 מחלקות מקצועיות (אלחוט, שו"ב, כ"ס, וקצ"ק) ומצוות לוחמים.

לוחמי הפלחי"ק מבצעים את מסלול הכשרת הלוחם בבא"ח נח"ל. בתקופת השגרה מבצעים פעולות ביטחון שוטף יחד עם היחידה אליה משתייכים. בחירום ובאימונים משמשים לוחמי הפלחי"ק כקשרי המח"ט ובתוך כך אמונים על אבטחת המח"ט וקציני המטה.

מערך התקשוב החטיבתי מונה את כלל קציני, נגדי וחיילי חיל התקשוב שבחטיבה, בגדודים ובבא"ח. אחריות הפלחיק לאמן את כלל המסגרות התקשוביות על מנת שייבצעו את תפקידם בצורה נכונה ומדויקת.

 פלת"צ נח"ל 
פלוגת הפלת"צ, ה"תנשמות", הם לוחמים אשר שרתו בסיירת (עורב ופלס"ר) והמשיכו לשירות מילואים תחת החטיבה. הפלוגה אחראית על התמקמות מקדימה, איתור וחיסול מטרות עבור החטיבה ופועלים לרוב תחת פיקוד ישיר של המח"ט. הפלגה היא יחידת מפתח עבור החטיבה עבור משימות הדורשות מיומנות הסוואה, הסתננות ולחימה גבוהות ויכול עצמאיות גבוה אשר מאפשרת לה לעבוד אפילו מגזרות של יחידות אחרות עבור החטיבה.

בא"ח נח"ל
ממוזער|טירוני חטיבת הנח"ל במסלול ההכשרה בבא"ח החטיבתי
בסיס האימון החטיבתי של חטיבת הנח"ל שוכן בסמוך לתל ערד, ובו מתקיימת ההכשרה, ההדרכה והאימונים של החטיבה. עד שנת 1993 התאמנו טירוני הנח"ל במחנה 80 טרם עלייתם לחטיבה. ב-1993 הועברו הטירונים לאתר סמוך לתל ערד, שם הוקם בא"ח 908 שפעל תחת פיקוד הנח"ל. ב־26 בדצמבר 1996 בסיס טירונים ואימון מתקדם (908) עבר מפיקוד הנח"ל לחטיבת הנח"ל ושמו שונה לבא"ח נח"ל (933). בבסיס מתקיימים הכשרת טירונים, אימון בסיסי, ואימון מתקדם, של לוחמי חטיבת הנח"ל, טירוני שייטת 13, טירוני שלדג, טירוני 669 טירוני פלס"ר 401, תומכי לחימה ועוד. בנוסף מתקיימות בבסיס הכנות ייעודיות לקק"צ ולקורס מ"כים. אחת למחזור מתקיימות במקום גדנ"עות.

מפקדי הבא"ח
שםתקופת כהונההערות חנוך רצון  1991 – 1993  מפקד הבא"ח הראשון איתן אברהם  1993 – 1995  לימים מפקד חטיבת אפרים אייל נוסובסקי  1995 – 1997  לימים מפקד אגד 900 דרור פלטין  1997 – 1999 לימים מפקד חטיבת המרום ירון בוים  1999 – 2001  לימים מפקד חטיבת ביסלמ"חיוחאי בן ישי  2001 – 2003 לימים מפקד חטיבת הבקעה אשר בן לולו  2003 – 2005  לימים ראש מטה פיקוד הצפון נוחי מנדל  2005 – 2007  לימים סגן מפקד אוגדת עזה יאיר ברקת  2007 – 2009  לימים קצין משטרה צבאית ראשי רן כהנא  2009 – 2011  לימים קצין אג"ם של הגיס הצפוני ישראל שומר  2011 – 2013  לימים ראש חטיבת המבצעים רועי שטרית  2013 – 2015  לימים מפקד בית הספר להגנת הגבולות מני ליברטי  2015 – 2017  לימים ראש חטיבת ההפעלה המבצעית יואב כצנלסון  2017 – 2018  יאיר צוקרמן  2018 – 2020  לימים מפקד החטיבה גיל ורנר  2020 – 2022  לימים מפקד החטיבה הדרומית ברצועת עזה מני עברי  2022 – 2024  תומר סייג  יולי 2024 – אפריל 2025  לימים ראש לשכת הרמטכ"ל דותן מלול  אפריל 2025 –  מפקד הבא"ח הנוכחי

 שיוך במילואים 
חטיבת הנח"ל היא חטיבה סדירה, עם סיום השירות הסדיר בשורות החטיבה, ישנם לוחמים בודדים הנשארים בחטיבה ליחס"מ או לפלגת התצפית ויתר הלוחמים משויכים לחטיבות הנח"ל במילואים:
שם החטיבהמספריחידת אםפיקוד חטיבת אלון228עוצבת המפץפיקוד הצפון חטיבת עציוני6 עוצבת געש חטיבת ירושלים16עוצבת סיניפיקוד דרום

 ההכשרה של הלוחם 
ממוזער|173x173 פיקסלים|סיכת לוחם נחלאווי החדשה (נענדת לאחר סיום הכשרה קרבית של כ-8 חודשים).

 מסלול לוחם נח"ל 
מסלול ההכשרה של לוחם בחטיבת הנח"ל מתחיל בבסיס האימון החטיבתי (בא"ח) בתל ערד. שם הוא עובר טירונות (הכשרה בסיסית) במשך 4 חודשים (בבסיס נחל-טוב) ולאחר מכן אימון מתקדם שאורכו כארבעה חודשים וחצי (בבסיס נחל-קריות).

במהלך תקופת ההכשרה הלוחמים לומדים כיצד להילחם בשטח פתוח, בשטחים מדבריים, בשטחים מיוערים ובערים וכפרים, וכמו כן כיצד לשתף פעולה עם כוחות חי"ר אחרים ועם חילות אחרים כדוגמת חיל השריון, חיל התותחנים, וחיל האוויר בתרגילים מוסקים. התרגולות נעשות הן בשטח ובמתקני האימון השונים של החטיבה והן בלש"ביות מתקדמות (אולמי סימולציות) אשר מדמות מצבי קיצון רבים שבהם עשוי הלוחם להיתקל בשדה הקרב. בסוף האימון המתקדם, לאחר שבוע מסכם הכולל תרגילי פלוגה בשטח פתוח ובשטח בנוי, ומסע למצדה – לאחר מסע של כ-50 קילומטרים (בעבר היה המסע בן 70 קילומטרים), מקבלים הלוחמים את סיכת הלוחם, שמסמלת את עלייתם לגדודים ולתחילת הפעילות המבצעית.

 מסלול לוחם סיירת 
שמאל|ממוזער|240px|טקס הענקת הכומתה לגדודי חטיבת הנח"ללוחמי סיירת הנח"ל עוברים מסלול הכשרה ארוך יותר, האורך בין שנה וחודשיים לשנה וארבעה חודשים. הוא מתחיל בשלב הטרום טירונות, שאורך כשבועיים, הלוחמים ממוינים אל הגדודים השונים והן אל הפלוגות של גדוד הסיור של החטיבה באמצעות גיבוש אינטנסיבי אשר אורך בין 3–5 ימים. לאחר סיום הטירונות והאימון המתקדם הם עוברים אל בסיס האם של הסיירת ושם ממשיכים ללמוד ולעבור הכשרות כדוגמת – מלחמה בטרור (הסיירת) ולוחמה זעירה (הפלחה"ן והפלנ"ט) וכן הכשרות הנוגעות לפעילותם הספציפית (פלחי"ק – חפ"ק מח"ט, פלס"ר – מודיעין, סיור ולחימה בשטח אויב, פלנ"ט – הפעלת טילי נ"ט, פלחה"ן – מיקוש וחבלה). כמו כן עוברים בערך 15 שבועות ניווט, אימוני קרב מגע רבים ואימוני לוחמה.

 נשק ואמצעים 
הנשק האישי של לוחמי חטיבת הנח"ל הוא M4A1 פלאט-טופ, נשקם כולל גם מטול רימונים מדגם M320, רובי צלפים מדגמים רמינגטון M24 (ב-2020 נכנס לשירות בחטיבה ה-M24 הצה"לי המשודרג) וברק (HTR 2000), אמצעים אופטיים לנשק קל, מטולי רקטות נגד טנקים מדגמי M72 לאו ומטאדור, מקלע בינוני מאג, מקלע קל נגב, מקלע כבד מדגם M2 בראונינג, מקלע רימונים (מקל"ר) סאקו דיפנס Mk-19 בקליבר 40 מ"מ ומרגמה 60 מ"מ מתוצרת סולתם.

כמו כן, החטיבה מצוידת בנגמ"שי M-113 על שלל תצורותיהם ובג'יפים ממוגנים מדגמי "סופה" ו"האמר". בעתיד תצטייד החטיבה בנגמ"ש החדשני "איתן".
בחטיבת הנח"ל קיים השימוש המצומצם ביותר ברכבים, בהשוואה לכל חטיבות החי"ר האחרות. התמרון וההתניידות המבצעיים בנח"ל הם כמעט אך ורק באופן רגלי.

בשנת 2011 עברה החטיבה לשימוש ברוס"ר מדגם תבור, לאחר מספר שנים הוא הוחלף בדגם המיקרו-תבור וזה שודרג בשנת 2018 לתבור X-95 פלאט-טופ, לו יש קנה ארוך יותר. חטיבות נוספות שצוידו ברוס"ר מדגם זה הן גולני וגבעתי.

בשנת 2023 חזרה החטיבה לרובי ה-M4A1 פלאט-טופ בדגמים חדשים.

כומתה ונעליים
ממוזער
שמאל|ממוזער|250x250 פיקסלים|אתר ההנצחה לחללי הנח"ל וחיל החינוך בפרדס חנה-כרכור בתכנון האדריכל חנן הברון
צבע הכומתה של חיילי החטיבה הוא ירוק בהיר. ההחלטה להעניק לנח"ל כומתה משלה הוכרעה רק ביוני 1988. עד אז היו הלוחמים בעלי כומתות שחורות. הסמח"ט הראשון של הנח"ל, שלמה אלון, מספר שהיו מספר הצעות שעלו לצבע הכומתה שנפסלו, ביניהם צהוב וכתום. בסופו של דבר נבחר גוון ירוק בהיר עקב זיקתו ליסודות החטיבה של חקלאות ושל התיישבות. בשל הצבע הירוק בהיר, חיילי הנח"ל מכונים לעיתים בשם .

לחיילי חטיבת הנח"ל נעליים אדומות. זאת לאחר שחיילי הנח"ל סופחו אל חטיבת הצנחנים והמשיכו איתם כאשר הפכו לחטיבה עצמאית.

תג היחידה של הנח"ל מורכב מחרב, מגל וחיטה. החרב מסמלת את ההגנה והמגל והחיטה מסמלים את עבודת האדמה והחלוציות. ארבעת החצים מסמלים את גדודי החטיבה: שחם, גרניט, בזלת והסיירת.

 ציונים לשבח 

הצל"שים מוצגים בסדר הענקתם.
  - מאת רב-אלוף שאול מופז, הרמטכ"ל ה-16, הוענק לגדוד 932 על פעילותו במהלך מבצע חומת מגן.
  - מאת אלוף יצחק איתן, מפקד פיקוד המרכז, הוענק לפלס"ר נח"ל על פעילותו במהלך מבצע חומת מגן.
  - מאת תת-אלוף נדב פדן, מפקד אוגדת 162, הוענק לגדוד 931 על הישגיו במבצע צוק איתן.

מפקדי החטיבה
שם  תקופת כהונה כמח"ט  הערות חיים אורן  יוני 1982 – ינואר 1983  מפקדה הראשון של החטיבה. לימים ראש מטה פיקוד המרכז מנחם זטורסקי  ינואר 1983 – ינואר 1984  בעל עיטור העוז לימים מפקד מערך הנח"ל נחמיה תמרי  ינואר 1984 – ינואר 1985  לימים מפקד פיקוד המרכז חגי לוי  ינואר 1985 – מאי 1986  לימים ראש מטה פיקוד המרכז ומנכ"ל עיריית חיפה שמואל צוקר  מאי 1986 – אוקטובר 1987  לימים מפקד אוגדת עזה יעקב סלע  אוקטובר 1987 – דצמבר 1987  הודח בעקבות אירועי ליל הגלשונים ישראל רמות  ינואר 1988 – אפריל 1989  יצחק איתן  אפריל 1989 – דצמבר 1990  לימים מפקד פיקוד המרכז ויו"ר האגודה למען החייל עמוס בן-חיים  דצמבר 1990 – אוקטובר 1992  לימים ראש חטיבת ניהול והדרכה במפקדת זרוע היבשה שמאי רן  אוקטובר 1992 – יוני 1994  אלי אמיתי  יוני 1994 – פברואר 1996  לימים מפקד יחידת הקישור ללבנון, ראש חטיבת המבצעים באמ"ץ ומנכ"ל רשות הטבע והגנים אילן הררי  פברואר 1996 – אפריל 1998  לימים קצין חינוך ראשי וראש עיריית לוד טל רוסו  אפריל 1998 – אוגוסט 2000  לימים ראש אגף המבצעים ומפקד פיקוד הדרום יאיר גולן  אוגוסט 2000 – יולי 2002  לימים סגן הרמטכ"ל נעם תיבון  יולי 2002 – אוגוסט 2004  לימים מפקד הגיס הצפוני רוני נומה  אוגוסט 2004 – מאי 2006  לימים מפקד פיקוד המרכז מיקי אדלשטיין  מאי 2006 – מאי 2008  מפקד החטיבה במלחמת לבנון השנייה. לימים נספח צה"ל בארצות הברית מוטי ברוך  מאי 2008 – מרץ 2010  לימים מפקד פיקוד ההכשרות והאימונים והגיס המטכ"לי אמיר אבולעפיה  מרץ 2010 – מרץ 2012  המפקד הראשון של החטיבה שגדל בשורותיה מאז גיוסו, לימים ראש אגף התכנון יהודה פוקס  מרץ 2012 – מאי 2014  לימים מפקד פיקוד המרכז אורי גורדין  מאי 2014 – מאי 2015  מפקד החטיבה במבצע צוק איתן. לימים מפקד פיקוד הצפון עמוס הכהן  מאי 2015 – מרץ 2017  דן גולדפוס  מרץ 2017 – אוגוסט 2019  לימים מפקד מפקדת העומק ישראל שומר  אוגוסט 2019 – יוני 2021  לימים ראש חטיבת המבצעים באמ"ץ שרון אסמן  28 ביוני – 1 ביולי 2021  נפטר לאחר שהתמוטט בעת אימון בוקר ישראל שומר  1 ביולי – 1 בספטמבר 2021  חזר לפקד על החטיבה לאחר פטירתו של שרון אסמן אורן שמחה  1 בספטמבר 2021 – 28 במאי 2023  לימים מפקד אוגדה 96 יהונתן שטיינברג  28 במאי 2023 – 7 באוקטובר 2023  נהרג בתחילת מלחמת חרבות ברזל יאיר צוקרמן  7 באוקטובר 2023 – 15 ביוני 2025  מפקד החטיבה במלחמת חרבות ברזל אריק מויאל  15 ביוני 2025 –  מפקד החטיבה הנוכחי

 לקריאה נוספת 
 עמוס הראל, "תדע כל אם עברייה", כנרת זמורה-ביתן דביר, 2013
  (בערך: רגב)

קישורים חיצוניים


 העמותה להנצחת חללי הנח"ל
סיפורה של מורשת הנח"ל - סיפור מקומי, ציר זמן המתאר את התפתחות הנח"ל באמצעות תמונות ומסמכים
 ההיסטוריה של גדוד הנח"ל המוצנח באתר הצנחנים בעשור הראשון



 אביחי בקר ועמוס הראל, כבר לא חטיפים, הארץ, 11 באוגוסט 2000, כפי שהועלה באתר "פרש"

  כינוס הנחל השלישי, 1952, באתר ארכיון הסרטים הישראלי בסינמטק ירושלים
  שני גרעיני נח"ל מתיישבים בגליל, ספטמבר 1953, באתר ארכיון הסרטים הישראלי בסינמטק ירושלים
  מפגן פעילות של חטיבת הנחל, אוקטובר 1958, יומני כרמל, באתר ארכיון הסרטים הישראלי בסינמטק ירושלים


 המנון חטיבת הנח"ל - מילים: איזי מן, קליפ ב-Youtube https://www.youtube.com/watch?v=CGkWHr-ICPM

 סא"ל אושיק אזולאי, הלמידה המבצעית בחטיבת הנח"ל (פודקסט), אתר מערכות, 2024

 הערות שוליים 

*
נח"ל
קטגוריה:חטיבות חי"ר בצה"ל